钦定古今图书集成/明伦汇编/官常典/第752卷 > 张鹏翼 欧阳显宇 林不息 杨开 赖万
## 钦定古今图书集成/明伦汇编/官常典/第752卷 > 张鹏翼 欧阳显宇 林不息 杨开 赖万

耀　莫可及。〈子：若鼎　、若钰。〉　“董我前”、　彭允中、　蒋道亨。

按《明外史忠义传》：“鹏翼，西充人。崇祯中，由选贡生授
衡阳知县。十六年八月，张献忠逼衡州，巡抚王聚奎、
李乾德及监司以下皆遁，士民尽奔窜，鹏翼独守空
城，贼至即陷，胁使降，戟髯诟詈，贼缚而投诸江，妻子
赴水死。贼之赴岳州也，巴陵教谕桂阳欧阳显宇时
摄县事，死焉。其赴临湘也，知县莆田林不息抗骂不”
屈，断其两手而杀之。湘阴陷，知县大埔杨开率家属
十七人投水死。其丞赖万耀摄醴陵县事，城破，亦死
之。“宜兴莫可及”者，长沙府照磨也，摄宁乡县事，殉城
死。二子若鼎、若钰，号恸奔赴，遇害。衡州既陷，属县衡
山亦失守。知县富顺、董我前、教谕分宜彭允中，皆尽
节。府教授永明蒋道亨摄武陵县事，抱印骂贼见杀。
其他文武将吏，非降则逃。长沙史可镜，官给事中，丁
艰归，降贼，贼用为湖广巡抚。及贼退，被李乾德加搒
掠，械送南都伏法。